ঝাড়গ্রামে এলে মুখ্যমন্ত্রীও রাজবাড়িতে ওঠেন, রাত্রিবাস করেন। এখন পর্যটকের আনাগোনাও বেড়েছে। গত ডিসেম্বরে অরণ্য-শহরে প্রচুর পর্যটক এসেছিলেন। হোটেল ব্যবসায়ীদের মুখে হাসি ফুটেছিল। ঝাড়গ্রাম শহর ও তার আশপাশে সব মিলিয়ে ২০টি হোটেল রয়েছে। কোনও হোটেলের ঘরই খালি ছিল না। অনেকে অগ্রিম বুকিং করে ছুটি কাটাতে আসেন। এই পরিস্থিতিতে অরণ্য-শহরে ট্যুরিস্ট কমপ্লেক্স গড়ে ওঠায় পর্যটকদের আনাগোনা আরও বাড়বে। আর পশ্চিমবঙ্গের পর্যটন মানচিত্রে ঝাড়গ্রামের নাম ফের নতুন করে জায়গা করে নেবে বলেই ধারনা পর্যটন দফতরের।